Zelenogorsk (Krasnojarskan rand)

Zelenogorsk () om Venäman sauptud lidn da lidnümbrik Krasnojarskan randan suvipalan päivnouzmas. Om ümbärtud Ribnojen rajonan territorijal.

 Istorii 
Ezmässai Ust'-Barg-žilo () mainitase vl 1920, nimitihe sijaližen penen jogen mödhe. Nügüdläižen eländpunktan aluz om pandud vl 1956 kuti Zaozörnii-13, sid' Krasnojarsk-45 uranan küllästamižfabrikan («elektrohimine tegim») da Krasnojarskan GRES-2 sauvomižen ühtes. Vspäi 1988 pästtas uranad AES:oiden täht vaiše.

Zelenogorsk šingotase metalltegesiden i plastikprofilän edheotandoil, leibtegimel i mebel'fabrikal mugažo. «Sibvolokno»-tegim om okaidud.

 Geografijan andmused 
Lidn sijadase ümbärdajan rajonan lodehes, Kan-jogen alajoksmusen hural randal ( 629 km pitte, Jenisein hura ližajogi), 170 m ü.m.t. keskmäižel korktusel.

Matkad Krasnojarskhasai om 110 km päivlaskmha orhal vai 150 km avtotedme. Lähembaine lidn i Transsiban raudtestancii om Zaozörnii-rajonkeskuz kaks'kümne kilometrad suvhe avtotedme.

 Tobmuz 
Zelenogorsk om lidnümbrikon üks'jäižeks eländpunktaks. Lidnan pertišton pind — 22 km².

Edeližed lidnümbrikon pämehed oma Mihail Speranskii (tal'vku 2018—), Pavel Korčaškin (sügüz'ku 2014 — tal'vku 2018).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 66 056 ristitud, vn 2021 — 54 279 ristitud. Kaik 62 466 eläjad oli lidnas vl 2017. Kaikiš suremb lidnan ristitišt oli enamba 69 tuhad eläjid vll 2001−2006 (69 500 rist. vl 2001).

Ortodoksižen hristanuskondan ph. Serafim Sarovalaižen jumalanpert'Zelenogorskan pühäpertid sobory.ru-saital.  om saudud lidnas vll 1996−2003.

 Openduz 
Lapsiden opendusen aluzkundad oma severz'-se päivkodid, kümne keskškolad (nomer 161, 163, 164 (gimnazii), 167, 169, 172, 173 (specializiruidud), 174 (licei), 175, 176), škol-internat 8. toižendan, muzikškol, čomamahtoine škol, nell' sportškolad.

Krasnojarskan elektromehanine tehnikum (MIFI-universitetan filial) i Zelenogorskan tegimištoližtehnologijoiden da servisan tehnikumZelenogorskan tegimištoližtehnologijoiden da servisan tehnikuman sait (promtis.com.ru).  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Zelenogorsk-SATÜ:n sijaližen ičeohjandusen aluzkundoiden sait (zeladmin.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnojarskan randan lidnad
Kategorii:Krasnojarskan randan lidnümbrikod
Kategorii:Sauptud administrativiž-territorialižed ühtnikad